cyanic-selkie/wikianc huggingface dataset:
Joachim Johansson
Ura
Johanssonin suurimmat voitot ovat kolme ATP-kisan voittoa vuosina 2004–2005 sekä nelinpelin turnausvoitto Båstadissa vuonna 2005. Hänen voittoisat ATP-kisansa käytiin Memphisissä vuonna 2004 sekä vuonna 2005 Adelaidessa sekä Marseillessa. Maailmanlistalla hän oli parhaimmillaan yhdeksäs helmikuussa 2005.
Grand Slam -turnauksissa Johanssonin huippuhetki osui vuoden 2004 Yhdysvaltain avoimeen turnaukseen. Tuolloin hän voitti puolivälierissä rankinglistalla toisena olleen Andy Roddickin eräluvuin 6–4, 6–4, 3–6, 2–6, 6–4. Välierissä hän hävisi Lleyton Hewittille lukemin 4–6, 5–7, 3–6. Neljännelle kierrokselle Johansson ylsi Wimbledonissa 2004 ja Australian avoimissa 2005 sekä kolmannelle kierrokselle Australiassa 2004 ja Wimbledonissa 2005.
Johansson loukkasi oikean kätensä kahteen otteeseen vuonna 2005. Tämän jälkeen hän pelasi jonkin aikaa lähes ilman harjoittelua kunnes ilmoitti lopettavansa uransa. Vuoden 2007 alussa hänen kätensä operoitiin, minkä jälkeen hän keskittyi valmentamiseen.
Johansson päätti kuitenkin yrittää jatkaa uraansa vuonna 2009, vaikka oli aikaisemmin ilmoittanut toista.
Kolmen vuoden ajan Johansson asui yhdessä entisen pikajuoksija-tyttöystävänsä Jenny Kallurin kanssa, mutta elokuussa 2008 ilmoitettiin, että pari on eronnut. Hänen nykyinen vaimonsa on Johanna Westerberg, joka pelaa golfia Europatourilla. Pari meni kihloihin huhtikuussa 2009 ja naimisiin vuonna 2010. Heillä on Leo-niminen poika. Johansson on myös valmentanut Henri Kontista.
William Toomey
William ("Bill") Anthony Toomey (s. 10. tammikuuta 1939 Philadelphia) on entinen yhdysvaltalainen kymmenottelija, olympiavoittaja Mexico Cityssä 1968.
Toomey oli varakkaasta perheestä, miljonäärin poika. Hän aloitti urheilu-uransa 400 metrin juoksijana ja siirtyi kymmenottelijaksi 1959. Toomey karsiutui niukasti Tokion olympiajoukkueesta ja sairastui sitten hengenvaaralliseen maksatautiin. Toivuttuaan hän teki 1966 maailmanennätyksen pistein 8 234 ja voitti Pan-Amerikan kisat 1967.
Mexico Cityn olympialaisissa Toomey oli jäädä ilman tulosta seipäässä ylitettyään avauskorkeutensa 360 vasta kolmannella yrityksellä. Lopulta hän selvitti jopa 420 ja voitti kultaa pistein 8 193. Paras yksittäinen tulos oli 400 metrin 45,6.
Seuraavana vuonna Toomey teki uransa viimeisessä ottelussa ME-pisteet 8 417. Toomeyn suoritusten arvoa nostaa heittolajeja haitannut, lapsena saatu käsivamma.
Toomey meni naimisiin brittiläisen pituushypyn olympiavoittajan Mary Randin kanssa. Heille syntyi kaksi tytärtä, mutta avioliitto päättyi eroon 22 vuoden jälkeen.
Pekka Katara
Väinö Pekka Katara (28. huhtikuuta 1882 Tyrvää – 15. joulukuuta 1971 ) oli suomalainen kielitieteilijä.
Katara kirjoitti ylioppilaaksi Tampereen reaalilyseosta vuonna 1900, valmistui filosofian kandidaatiksi vuonna 1906 ja lisensiaatiksi vuonna 1912. Hän oli Helsingin kauppakorkeakoulun saksan kielen lehtori 1913-1937, vararehtori 1919-1937, Helsingin yliopiston saksan filologian ylimääräinen professori 1938-1953. Viimeksi mainittua virkaa hän oli hoitanut viransijaisena vuosina 1929–1937 professori Hugo Suolahden toimiessa yliopiston kanslerina. Katara julkaisi tutkimuksia erityisesti alasaksan alalta ja Suomalais-saksalaisen sanakirjan (WSOY, 1925, us. p.). Hänelle myönnettiin Goethe-mitali 1957. Lisäksi hän laati oppikirjoja Vuonna 1941 Katara kutsuttiin Suomalaisen tiedeakatemian jäseneksi. .
Donald Duck’s Playground
Donald Duck’s Playground on Sierra On-Linen kehittämä ja U.S. Goldin vuonna 1984 Commodore 64:lle julkaisema opetuspeli. Peli perustuu Walt Disneyn tunnettuun animaatio- ja sarjakuvasankariin Aku Ankkaan. Peli käännettiin myös Atari ST:lle, Amigalle sekä MS-DOSille. Pelin pääsuunnittelija ja muusikko oli Al Lowe.
Pelaaja ottaa pelissä Aku Ankan roolin. Akun työnä on yksinkertaisesti kerätä niin paljon rahaa kuin mahdollista. Tehdäkseen tämän Aku voi hankkia itselleen töitä neljästä eri paikasta: vihanneskauppiaalta, rautatieltä, lelukaupasta tai lentokentältä. Kukin työ kestää pelaajan valinnan mukaan yhdestä kahdeksaan minuuttiin, jona aikana Akun on ansaittava mahdollisimman paljon rahaa.
Työpaikat
200px|thumb|left|Aku töissä rautatiellä pelin [[Commodore 64-versiossa.]] Akulla on erilainen tehtävä joka työpaikassa. Hän ansaitsee tietyn summan rahaa jokaisesta suorittamastaan työstä; kun pelin vaikeusasteeksi on asetettu keskitaso, palkat tuplaantuvat, ja kun pelataan edistyneellä tasolla, palkat triplaantuvat.
Leikkikenttä
Aku voi ostaa kovalla työllä ansaitsemillaan rahoilla erilaisia leikkikentälle sijoitettavia esineitä, kuten tikapuita tai keinuja, sukulaispoikiensa Tupun, Hupun ja Lupun iloksi. Kukin esine voidaan sijoittaa tiettyyn paikkaan leikkikentälle. Ylittäessään rautatien, Aku kutsuu paikalle yhden ankanpojista, jolloin pelikontrolli siirtyy Akusta ankanpoikaan, joka voi leikkiä leikkikentällä.
Piece of Me
"Piece Of Me" on yhdysvaltalaisen poplaulaja Britney Spearsin toinen single hänen albumiltaan Blackout, ja se julkaistiin 12. tammikuuta 2008.
Kappaleen musiikkivideo voitti vuoden 2008 MTV Video Music Awards -palkintogaalassa parhaan musiikkivideon (”Video of the Year”) ja kaksi muuta palkintoa.
Smalen ongelmat
Smalen ongelmat on Fieldsin mitalin saaneen Stephen Smalen vuonna 2000 julkaisema luettelo 18 ratkaisemattomasta matemaattisesta ongelmasta. Tämän luettelon esikuvana on Hilbertin kuuluisa 23 ongelman luettelo, joka julkaistiin vuonna 1900. Ongelmat ovat:
Vzvad
Vzvad on maalaiskunta ja sen keskuskylä Novgorodin alueen Staraja Russan piirissä Venäjällä. Se sijaitsee Ilmajärveen laskevan Lovatjoen suistossa 20 kilometriä Staraja Russasta pohjoiseen. Kylässä on vajaat 300 ja kunnassa noin 650 asukasta (vuonna 2011).
Kunnan pinta-ala on 165,34 neliökilometriä. Se rajoittuu pohjoisessa Ilmajärveen, idässä Novgorodin alueen Parfinon piiriin, etelässä Staraja Russan piirin Mednikovon kuntaan ja Staraja Russaan sekä lännessä Nagovon kuntaan. Seudun jokia ovat Lovat, Polist, Tuleblja, Korpovka, Raplja ja Podborovka. Pinta-alasta suuri osa on soistunutta.
Keskuskylän lisäksi kuntaan kuuluu viisi kylää: Korpovo, Mirogoštša, Otvidino, Podborovka ja Tšertitsko. Yli sadan asukaan kyliä ovat Vzvadin ohella Korpovo ja Tsertitsko.
Vzvad mainitaan ensimmäisen kerran 1100-luvulla. Sen kautta kulki aikoinaan viikinkien idäntie.
Kunnan pääelinkeino on kalastus (57,8 %). Siellä toimii yksi Novgorodin alueen suurimmista kalastusyrityksistä Krasnyi rybak. Muita työnantajia ovat terveydenhuolto (11,7 %) ja koulutus (10,10 %). Työvoimasta 21 % käy töissä kunnan ulkopuolella.
Palveluihin kuuluu lastentarha, peruskoulu, kulttuuritalo, kirjasto, Podborovkan vanhainkoti ja lääkintäasema, posti sekä muutama kauppa. Vzvadissa toimii kalastajia ja metsästäjiä palveleva pieni lomakylä.
PS/2-liitin
thumb
PS/2-liitin on Mini-DIN-liitin jossa on kuusi kontaktia. Sitä on käytetty tietokoneen näppäimistön ja hiiren liittiminä, mutta USB-liitin ja langattomat laitteet ovat vähentäneet liittimen käyttöä.
Liitin on saanut nimensä vuonna 1987 julkaistulta IBM PS/2-tietokonemallistolta, jossa se otettiin käyttöön. Liitin korvasi IBM AT:ssa käytetyn isomman näppäimistön DIN-liittimen, joka oli sähköisesti ja protokollaltaan sama. Sen sijaan hiiren liittimenä käytettiin aiemmin RS-232-sarjaporttia, koska PC-koneissa ei ollut erillistä hiiren liitintä.
GIRD-X
GIRD-X oli vuodesta 1928 alkaen kehitetty toinen neuvostoliittolainen raketti, jossa käytettiin nestemäistä ajoainetta. Sen kehittivät GIRD-organisaatiossa toimivat Sergei Koroljov ja Fridrih Tsander. Se oli GIRDin 10. projekti.
Moottorin massa oli 29,5 kg, josta 8,3 kg ajoainetta. Ajoaine oli 78 prosenttista etyylialkoholia ja nestehappea. Se tuotti 885 N työntövoiman. Sen ominaisimpulssi oli 1590–1715 Ns/kg.
Ensilento tapahtui 25. marraskuuta 1933 Nahabinossa, ja sen aikana kone nousi 150 metrin korkeuteen.
The Troggsin diskografia
The Troggs on 1960-luvulla perustettu englantilainen rockyhtye.
Suden uni
Suden uni on Moonsorrow-yhtyeen ensimmäinen pitkäsoitto, joka julkaistiin vuonna 2001. Levy äänitettiin alun perin helmikuussa 2000, mutta sen julkaisu viivästyi yli vuodella. Suden uni sisältää 7 kappaletta, jotka ovat Moonsorrow'n uusimpiin levyihin verrattuna "lyhyitä", vaikka lähes kaikki kappaleet kestävätkin yli 6 minuuttia. Levyllä soittaa kolmikko Henri Sorvali, Ville Sorvali ja Marko Tarvonen.
Vuonna 2004 julkaistussa Special Edition -versiossa on mukana DVD-levy, joka sisältää Moonsorrowin videoita ja live-taltiointeja Tuska-festivaaleilta. Levyltä löytyy myös bonus-kappale "Tulkaapa äijät!".
Tuhkamamo
Tuhkamamoa tavattiin vain Havaijisaariin kuuluvalla Molokain saarella. Laji havaittiin viimeisen kerran vuonna 1907, ja se on kuollut sukupuuttoon.
Oldham
Oldham on noin asukkaan kaupunki ja  asukkaan metropolihallintopiiri (metropolitan borough) Suur-Manchesterin metropolikreivikunnassa Luoteis-Englannissa. Se sijaitsee Penniinien länsireunalla lähellä Medlockjoen alkulähdettä, Manchesterista koilliseen. Hallintopiiri on edelleen enimmäkseen maaseutua. Kaupungin nimi on peräisin Oldhamin suvulta, joka asui keskiajalla Werneth Hallissa.
Oldham oli 1800-luvulle asti maaseutukaupunki, joka sai vaurautensa villasta. Teollinen vallankumous toi seudulle vaurautta ja työpaikkoja; huippukaudellaan Oldham oli maailman johtava puuvillankehräyskaupunki. Siellä on ollut myös hiilikaivoksia, jotka kuitenkin ehtyivät jo ennen tekstiiliteollisuuden hiipumista. Toukokuussa 2001 kaupungissa oli rasistissävytteisiä mellakoita, joissa loukkaantui 20 ihmistä.
Somerniemen vaakuna
thumb|150px|Somerniemen vaakuna (1954–1976) Somerniemen vaakuna oli Somerniemen kunnan tunnus, jonka aihe viittaa kunnan historiaan. Vaakunan haaruristi viittaa muotonsa puolesta kappelin entiseen nimeen Ylistaro. Heraldiset ruusut ovat peräisin 1600-luvulla alueella vaikuttaneen Munck af Sommernäsin suvun vaakunasta.
Vaakunan selitys on ”sinisessä kentässä hopeinen haaruristi, jossa kolme punaista ruusua asetettuina 2+1.” Vaakunan on suunnitellut Olof Eriksson, ja Somerniemen kunnanvaltuusto hyväksyi sen kokouksissaan 25. syyskuuta ja 22. joulukuuta 1953. Sisäasiainministeriö vahvisti vaakunan käyttöön 6. helmikuuta 1954.
Vaakuna jäi epäviralliseksi kotiseutuvaakunaksi 1977, kun Somerniemi yhdistyi Someron kuntaan.
Kyllikki Tapola
Elli Kyllikki Tapola (o.s. Marjamäki, 8. marraskuuta 1933 Kankaanpää – 19. syyskuuta 2018 Tampere) oli suomalainen yritysjohtaja ja lihanjalostusyhtiö Tapolan pitkäaikainen hallituksen puheenjohtaja ja hallituksen jäsen. Kyllikki Tapola tunnetaan ”mustanmakkaran äitinä”.
Tapola-yhtiö perustettiin vuonna 1953, ja Kyllikki Tapola oli alusta lähtien mukana miehensä Martti Tapolan kanssa. Kyllikki Tapola on saanut elämäntyöstään useita yrittäjyyspalkintoja, muun muassa yrittäjäristin timanttiristi 50 vuoden urasta yrittäjänä 2008. Hänelle myönnettiin vuonna 2015 Tampereen palkinto, jonka palkintoperusteluiden mukaan Kyllikki Tapolalla on ollut merkittävä osuus Tapola-yhtiön brändin kehittämisessä ja koko Tampereen elinkeinoelämässä.
Kyllikki Tapolalla oli puolisonsa Martin kanssa lapset Mervi (1954–2019) ja Jarmo (1956–2019).
Hohtoturpiaali
Hohtoturpiaali, aikaisemmalta nimeltään loistolehmälintu (Molothrus bonariensis) on eteläamerikkalainen turpiaalien heimoon kuuluva varpuslintu. Se ei hoida itse jälkeläisiään vaan loisii pienten varpuslintujen pesiin. Sen munia on kahdenvärisiä: yksivärisen valkeahkoja sekä sinisiä tai vihreitä, joissa on tummaa kuviointia.
HC Bílí Tygři Liberec
Bílí Tygři Liberec on tšekkiläinen jääkiekkojoukkue, joka pelaa Tšekin pääsarjassa Tipsport Extraligassa.
NBA-kausi 1998–1999
NBA-kausi 1998–1999 oli NBA-liigan 53. kausi. Kautta edelsi työsulku, ja pelit päästiin aloittamaan vasta 5. helmikuuta. Runkosarja pelattiin vain 50 ottelun mittaisena, mutta pudotuspelit olivat täysimittaiset. San Antonio Spurs voitti seurahistoriansa ensimmäisen mestaruuden voitettuaan yllättäjä New York Knicksin finaaleissa otteluvoitoin 4–1.
Runkosarja
V=voitot, H=häviöt, V%=voittoprosentti, *=divisioonansa voittaja
Aidan takaa
Aidan takaa on yhdysvaltalainen sarjakuva, jota tekevät Michael Fry ja T. Lewis. Sarja kertoo pesukarhu Pepen (engl. RJ), kilpikonna Villen (engl. Verne) ja heidän eläinystäviensä elämästä metsässä, jonka naapurissa on ihmisten asuttama esikaupunkialue. Pepellä ja Villellä on usein tapana tehdä kiusaa ihmisille.
Dreamworks Animation Studiosilta on ilmestynyt vuonna 2006 sarjakuvaan löyhästi perustuva animaatioelokuva, jonka nimi on suomeksi Yli aidan.
Vecinos Invasores
Évergnicourt
Évergnicourt on kunta Pohjois-Ranskassa Aisnen departementissa Hauts-de-Francen alueella. Se sijaitsee noin 20 kilometriä Reimsin kaupungista pohjoiseen Aisnejoen varrella.
Historia
Ranskan ensimmäinen urheiluministeri Léo Lagrange sai surmansa 9. kesäkuuta 1940 kranaattitulessa toisen maailmansodan taisteluissa Ranskassa. Hän oli urheiluministerinä Léon Blumin kansanrintamahallituksessa kesäkuun 1936 ja huhtikuun 1938 välisenä aikana. Hän liittyi armeijaan vuonna 1940. Ranskassa on Léo Lagrangen mukaan nimetty useita stadioneita ja urheiluhalleja.
Break the Ice
"Break the Ice" on yhdysvaltalaisen poplaulaja Britney Spearsin kolmas single hänen albumiltaan Blackout. Single julkaistiin maaliskuussa 2008.
Musiikkivideo
Singlen musiikkivideo on animoitu, ja sen ohjasi Robert Hales. Videossa esiintyy supersankari, joka taistelee vihollisia vastaan. Video julkaistiin 13. maaliskuuta 2008 BlackoutBall.com-sivustolla.
Karibi
Karibi on Etelä-Amerikan koillisosassa asuvien karibien puhuma kieli. Se kuuluu karibilaisten kielten kielikuntaan ja sitä puhuu äidinkielenään 7400 ihmistä. Kielen katsotaan olevan uhattu.
Kieltä kirjoitetaan latinalaisilla aakkosilla.
Vokaalit
Lähde:
Konsonantit
Lähde:
Nikolai Morozov
thumb|175px|Nikolai Morozov vuonna 1910. Nikolai Aleksandrovitš Morozov (, 7. heinäkuuta (J: 25. kesäkuuta) 1854 nykyisen Jaroslavlin alueen Nekouzin piirin Borok – 30. heinäkuuta 1946 Borok) oli venäläinen vallankumouksellinen narodnikki, kirjailija ja tiedemies.
Nikolai Morozov oli kartanonherran ja maaorjanaisen poika. Vuonna 1874 hän liittyi tšaikovskilaiseen narodnikkikerhoon ja levitti vallankumouksellista propagandaa talonpoikien keskuuteen. Saman vuoden lopulla hän matkusti Geneveen. Palattuaan Venäjälle hänet pidätettiin, mutta vapautettiin ns. 193:n oikeudenkäynnissä. Vuonna 1878 Morozov liittyi Zemlja i voljaan ja toimi vuodesta 1879 lähtien Narodnaja voljan toimeenpanevan komitean jäsenenä. Seuraavan vuoden alussa hän matkusti ulkomaille ja tutustui Lontoossa Karl Marxiin. Yrittäessään palata laittomasti Venäjälle hän joutui pidätetyksi. Ns. 20:n oikeudenkäynnissä vuonna 1882 Morozov tuomittiin elinkaudeksi vankeuteen. Hän kärsi rangaistusta Pähkinälinnan vankilan eristyssellissä vuoteen 1905 saakka.
Morozovin ensimmäinen runokokoelma Iz-za rešetki (”Ristikon takaa”) julkaistiin Genevessä vuonna 1877. Hänen Pähkinälinnan vankilassa kirjoittamansa vallankumousrunot julkaistiin kokoelmina Iz sten nevoli (”Vankilan seinien sisältä”, 1906) ja Zvjozdnyje pesni (”Tähtien lauluja”, 1910). Jälkimmäisen kirjan takia Morozov sai vuonna 1911 vuoden pituisen vankilatuomion. Muistelmateos Povesti mojei žizni (”Elämäni tarinat”, 1916–1918) kertoo Venäjän vallankumousliikkeen historiasta. Vuodesta 1918 lähtien aina kuolemaansa saakka Morozov toimi Lesgaftin luonnontieteellisen instituutin johtajana. Hän on kirjoittanut lukuisia tutkimuksia eri tieteenaloilta. Morozovin etupäässä astronomisiin ilmiöihin perustuvat yritykset tulkita uudelleen ihmiskunnan ja kristinuskon historiaa ovat tieteellisesti kestämättömiä. Nikolai Morozov oli ensimmäinen venäläinen tiedemies joka teoksessaan "Христос. История человечества в естественнонаучном освещении" alkoi epäillä, että perinteisissä historiallisissa aikajanoissa on niin sanotusti ilmaa välissä eli maailmanhistoria olisikin oletettua lyhyempi. Morozov päätteli, että Jeesuksen historiallinen prototyyppi oli Basileios Suuri ja että Jeesus ristiinnaulittiin vuonna 368. Morozovin jälkeen samaan asiaan paneutui venäläinen matemaatikko Anatoli Fomenko, joka siirsi historiankirjoitusta vielä seitsemänsataa vuotta lisää (Uusi kronologia).
Nikolai Morozovin mukaan on nimetty pikkuplaneetta Morosovia, kuun kääntöpuolen kraatteri sekä Leningradin alueen Seuloskoin piirissä sijaitseva Pähkinälinnan ruutitehtaan taajama. Hänet on palkittu Leninin ja työn punaisen lipun kunniamerkeillä.
Nassim Akrour
Nassim Akrour (, s. 10. heinäkuuta 1974 Courbevoie, Ranska) on ranskalais-algerialainen jalkapalloilija, pelipaikaltaan hyökkääjä. Hän edustaa Ligue 2:ssa pelaavaa Istresia.
Aleksandr Zaitšikov
Aleksandr Sergejevitš Zaitšikov (s. 17. elokuuta 1992 Zaslonovo, Valko-Venäjä) on valkovenäläissyntyinen kazakstanilainen painonnostaja, olympiamitalisti ja maailmanmestari. Hän saavutti olympiapronssia Rio de Janeirossa 2016 105 kg painoluokassa. Lontoossa 2012 hän oli kokonaiskilpailun 12. samassa painoluokassa. Zaitšikov voitti maailmanmestaruuden 105 kg painoluokassa Houstonissa 2015. Zaitšikov sai kahden vuoden kilpailukiellon kesäkuussa 2013 stanotsololin käytöstä.
Vehmaskylän koulu
Vehmaskylän koulu on Pieksämäen Vehmaskylällä, noin 12 kilometriä Pieksämäen keskustasta kaakkoon sijaitseva alakoulu (luokka-asteet 1–6). Vuonna 2016 tätä kolmen opettajan kyläkoulua kävi 44 oppilasta.
Kaulusturpiaali
Kaulusturpiaali, aikaisemmalta nimeltään jättilehmälintu (Molothrus oryzivorus) on suurikokoinen eteläamerikkalainen pesäloinen, joka munii ennen kaikkea kultapyrstöjen (Psarocolius) ja kasikien (Cacicus) pesiin. Sen populaation koko on 5–50 miljoonaa yksilöä ja elinympäristön ala 10,8 miljoonaa neliökilometriä.
HMS Spiraea (K08)
HMS Spiraea (viirinumero K08) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa.
Valmistus
Alus tilattiin 21. syyskuuta 1939 Glasgow'sta A. & J. Inglisiltä, missä köli laskettiin 31. toukokuuta 1940. Alus laskettiin vesille 31. lokakuuta ja valmistui 22. helmikuuta 1941.
Palvelus
Alus myytiin 1948. Uusi omistaja nimesi sen Thessalonikaksi.
Murilo de Almeida
Murilo de Almeida (s. 21. tammikuuta 1989 Presidente Prudente) on itätimorilainen jalkapalloilija.
Jalkapallomaajoukkue
Almeida debytoi Itä-Timorin maajoukkueessa 2012. Hän on pelannut seitsemän maaottelua ja tehnyt niissä kuusi maalia.
Native Sons of a Far-away Country
Native Sons of a Far-away Country on Bluesoundsin toinen studioalbumi, joka julkaistiin vuonna 1981.
Selkäliitto
Selkäliitto on vuonna 1988 perustettu kansanterveysjärjestö ja selän hyvinvoinnin asiantuntija. Liitto kannustaa jokaista omassa arjessaan edistämään selän hyvinvointia liikkuen ja muilla terveellisillä elämäntapavalinnoilla. Selkäliiton toimisto sijaitsee Kampissa, Helsingissä.
Historia
Vuonna 2003 Suomen Selkäliiton Selkäneuvoja-projekti käynnistyi. Neljä vuotta myöhemmin selkäneuvojat siirtyivät projektityöntekijöistä vakituisiksi työntekijöiksi.
Vuonna 2004 liitto aloittaa koulutukset selkäyhdistysten liikuntaryhmien ohjaajille.
Vuonna 2005 Selkäneuvoja-projektin myötä julkaistiin "Selkä, seksuaalisuus ja seksi" -opas. Selkäliiton keskustelupalsta avataan.
Vuonna 2007 toimintansa aloitti valtakunnallinen selkäneuvontapuhelin.
Vuonna 2008 Selkäliitto täyttää 20 vuotta, juhlavuoden teema on "Liike on selän juhlaa."
Vuonna 2010 Suomen Selkäliitto perusti selän hyvinvointiin ja hoitoon liittyviä tuotteita myyvän verkkokauppa Suomen Selkäkauppa Oy:n. Selkäliiton asiantuntijaryhmä aloitti toimintansa.
Vuonna 2013 Nikama-lehden nimi muutettiin Hyvä Selkä -lehdeksi. Sähköinen Itsehoitopolku -verkkoprojekti käynnistyi. Selkäliiton 25-vuotisjuhlavuoden teema oli "Anna aikaa selällesi."
Chandelier
Kappale sai viisi Grammy-palkintoehdokkuutta kategorioissa vuoden levytys, kappale, paras popsooloesitys, paras tuottaja ja musiikkivideo.
Taustaa
Sia on säveltänyt kappaleen yhdessä Jesse Shatkinin kanssa. Shatkin ja Greg Kurstin toimivat tuottajina. Kappaleen melodia syntyi, kun Sia ja Shatkin soittivat improvisoiden studiossa, Sia pianoa ja Shatkin marimbaa. Sia on kertonut ajatelleensa kappaletta alun perin Rihannan tai Beyoncén esitettäväksi, mutta päätti pitää sen itsellään. Hän on sanonut kirjoittaneensa "vahingossa täyden popkappaleen itselleen". Kappaleella on vaikutteita popin lisäksi elektronisesta musiikista ja reggaesta. Chandelier julkaistiin ensimmäisenä singlenä Sian albumilta 1000 Forms of Fear.
Selkäliitto
Nimenvaihdos
Vuonna 2015 Suomen Selkäliitto uudisti sääntönsä ja muutti samalla nimensä Selkäliitto ry:ksi. Vuoden 2015 teemana oli "Liikuta selkäsi kuntoon." Syyskokouksessa Selkäliiton uudeksi puheenjohtajaksi vuosille 2016–2017 valittiin terveystieteiden tohtori, erikoistutkija Marjo Rinne. Liiton pitkäaikainen puheenjohtaja Pirkko Heino palkittiin Selkäranka-palkinnolla. Animaatiovideot "Jumppakissan taukojumppa" ja "Tohtori Vahvaselän selkäkoulu" julkaistiin.
Vuonna 2016 Selkäliiton teema oli "Tosimiehen selkätreeni". Teemalla liitto haastoi miehet huolehtimaan itsestään ja selkänsä kunnosta. Selkäliiton jäsenrekisterin mukaan selkäyhdistysten jäsenistä vain noin viidennes on miehiä, vaikka miehet kokevat selkäoireita lähes yhtä paljon kuin naiset. Tosimiehen selkätreeni -opas julkaistiin.
Vuonna 2017 Selkäliiton teemana jatkuu "Tosimiehen selkätreeni". Liiton harjoitusvideot Jumppakissa-kanavalla Youtubessa rikkovat miljoonan katselukerran rajan.
Chandelier
Listasijoitukset
Kappale nousi listaykköseksi Ranskassa ja Israelissa. Yhdysvalloissa kappale nousi Billboardin Hot 100 -listan sijalle kahdeksan ja Suomessa singlelistan sijalle viisi. Se nousi listoille myös muun muassa Tanskassa, Norjassa, Kanadassa ja Ranskassa. Single on myynyt nelinkertaista platinaa Australiassa.
Selkäliitto
Nimenvaihdos
Vuosi 2018 oli Selkäliiton juhlavuosi. Liitto täytti 30 vuotta. Liiton strategiakausi vuosille 2018-2020 alkoi, teemana on "Rakasta selkääsi – se kannattaa. Sinua." Strategiset painotukset olivat liiton ja sen jäsenyhdistysten yhteistyön vahvistaminen sekä selkäneuvonnan ja liikuntatoiminnan monipuolistaminen.
Chandelier
Myöhempi arvostus
Tammikuussa 2022 Helsingin Sanomat pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. ”Chandelier” ylsi kokonaistuloksissa sijalle 99.
Selkäliitto
Nimenvaihdos
Keväällä 2019 käynnistyi kolmevuotinen Back to Move! -hanke. Hankkeen tarkoituksena on edistää erityisesti vähän liikkuvien toisen asteen opiskelijoiden selän terveyttä tauottamisen ja liikkeen keinoin. Hanketta rahoittaa opetus- ja kulttuuriministeriö.
Vuonna 2021 alkoi Selkäliiton uusi strategiakausi vuosille 2021–2023. Se teemana oli "Liikkuva selkä kantaa kauas!". Toiminnan painopisteet ovat luotettavan selkätiedon välittäminen, liikkeen, liikkumisen ja liikunnan lisääminen sekä yhteistyön lisääminen ja toiminnan tunnetuksi tekeminen.
Vuonna 2022 alkoi kolmevuotinen Vahvistu vertaisuudesta verkossa -hanke, jossa luodaan selkäyhdistysten vertaistukitoimintaa varten uusi etäyhteyksillä toteutettava toimintamalli.
Toiminta
Selkäliitto on jäsenyhdistystensä valtakunnallinen yhteistyöjärjestö, joka toimii väestötasolla selkäsairauksen ja selästä aiheutuvien oireiden ennaltaehkäisemiseksi ja niistä aiheutuvien ongelmien vähentämiseksi. Se välittää selkää koskevaa tutkimustietoa, kehittää selän terveyttä ja hyvinvointia edistävää liikuntatoimintaa sekä ajaa selkäongelmaisten ihmisten etuja.
Selkäliitto tuottaa helposti ymmärrettäviä ja käytännöllisiä materiaaleja sekä antaa selkäneuvontaa eri tavoin: henkilökohtaisesti, luennoilla ja verkossa. Monipuolista tietoa selän ja niskan hyvinvoinnista sekä ohjeita itsehoitoon on saatavilla liiton ylläpitämässä Selkäkanava.fi-verkkopalvelussa.
Liitto julkaisee neljä kertaa vuodessa ilmestyvää Hyvä Selkä -lehteä. Lehti sisältää asiantuntija-artikkeleita, henkilöhaastatteluja, lukijoiden selkätarinoita, tutkimusuutisia, selän itsehoitoon kannustavia liikuntaohjeita ja selkäyhdistysten tapahtumakalenterin. Selkäyhdistysten jäsenet saavat lehden jäsentuna.
Järjestötoiminnan kehittämiseksi liitto tukee paikallisia selkäyhdistyksiä koulutuksilla ja viestinnällä. Liitto kannustaa vuosittaisella teemallaan ihmisiä liikkumaan ja rohkaisee heitä mukaan selkäyhdistysten toimintaan, joka kohdentuu erityisesti terveytensä ja hyvinvointinsa kannalta riittämättömästi liikkuvien aktivoimiseen.
Selkäliitto osallistuu yhteiskunnalliseen keskusteluun kansalaisjärjestöjen verkostoissa ja seuraa selkäoireisille tärkeitä yhteiskunnallisia muutoksia ja päätöksentekoa sekä tekee tarvittaessa lausuntoja ja kannanottoja. Liitto on Tuki- ja liikuntaelinliitto Tule ry:n, Suomen sosiaali ja terveys ry SOSTE:n, Opintokeskus Siviksen, Soveltava Liikunta SoveLi ry:n, Hyvinvointialan ja Aikakausmedian jäsen. Liitolla on edustaja Tule ry:n ja SoveLi ry:n hallituksissa.
Selkäliiton toimintaa ohjaavat arvot ovat vastuullisuus, yhdenvertaisuus ja osallisuus.
Jäsenistö
Selkäliittoon kuuluu 30 jäsenyhdistystä. Selkäyhdistykset tarjoavat jäsenilleen eri puolilla maata ohjattua liikuntaa, vertaistukea ja neuvontaa, retkiä sekä luento- ja virkistystilaisuuksia.
Digimon Adventure: Last Evolution Kizuna
Digimon Adventure: Last Evolution Kizuna on japanilainen Toei Animationin ja Yumeta Companyn anime-elokuva, joka päätösosana alkuperäiselle Digimon Adventuren tarinalle. Elokuvalla juhlitaan Digimon-animesarjojen 20-vuotistaivalta.
Elokuva sai ensi-iltansa Japanissa 21. helmikuuta 2020. Sekä tekstitetty että englanniksi jälkiäänitetty versio julkaistiin digitaalisesti 29. syyskuuta 2020 sekä DVD:lle ja Blu-raylle 6. lokakuuta 2020.
Juoni
Taichi, Yamato, Takeru ja Hikari sekä tietokoneeltaan heihin yhteydessä oleva Koushiro olivat pysättävät aamulla Nakanoon ilmestyneen Parrotmonin. Illalla Taichi ja Yamato tapaavat paikallisessa ravintolassa, miettien tulevaisuudensuunnitelmiaan. Paikalla ollut tyttö Ayaka sanoo, ettei haluaisi koskaan kasvaa aikuiseksi, ja menettää yhtäkkiä tajuntansa. Taichi ja Yamato soittavat ambulanssin ja tapaavat myöhemmin Koushiron ja Takerun kanssa Belican yliopiston apulaisprofessori Menoa Belluccin sekä tämän assistentin Kyotaro Imuran. He kertovat uudenlaisesta digimonista nimeltä Eosmon, joka vaivuttaa Valittuja lapsia ympäri maailmaa koomaan ja saa näiden digimonkumppanit katoamaan. Menoan antamilla tiedoilla Taichi, Yamato, Agumon ja Gabumon löytävät Eosmonin, joka jäätyään alakynteen Champion-muodossaan, kehittyy Ultimate-muotoonsa. Agumon ja Gabumon yhdistyvät Omegamoniksi kohdatakseen sen. Eosmon pääsee pakoon ja Taichin ja Yamaton alkuperäisiin Digiviceihin ilmestyy hohtavien viisareiden muodostama valokehä, joista viisarit alkavat hitaasti kadota yksi toisensa jälkeen. Menoan mukaan Taichin ja Yamaton aika Valittuina lapsina päättyy, kun kaikki kehän viisarit katoavat. Ja Digivicen käyttö vain nopeuttaisi kehän katoamista entisestään.
Koushiro ehtii lähettää tiedon Eosmonin olinpaikasta Taichille ja Yamatolle, jotka löytävät paikan täynnä Valittuja lapsia nuoremmissa kehoissa kumppaneidensa kera. Menoa oli yrittänyt herättää Morphomonin henkiin, mutta luonutkin vahingossa Eosmonin, jonka voimia hän oli päättänyt käyttää digitalisoidakseen Valittujen lasten tietoisuudet ja estääkseen näitä kasvamasta aikuisiksi ja menettämästä digimonkumppaneitaan. Hän tarjoaa Taichille ja Yamatolle mahdollisuuden pelastua Agumonin ja Gabumonin menettämisen tuskalta jäämällä Eosmonin luomaan ”Mikä-Mikä-Maahan”, mutta nämä kieltäytyvät, jolloin useat Eosmonin kloonit sekä muut lapset ja kumppanidigimonit, joiden silmät hohtavat punaisina, käyvät heidän kimppuunsa. Osa klooneista hyökkää oikeassa maailmassa Daisuken ja muiden edellisiltä hyökkäyksiltä säästyneiden Valittujen lasten kimppuun. Vaikka taistelu johtaisi Taichista ja Yamatosta erkaantumisen nopeutumiseen, Agumon ja Gabumon yhdistyvät jälleen Omegamoniksi ja tuhoavat Eosmoneja, mutta epätoivoinen Menoa yhdistää itsensä niiden jäänteiden kanssa, muuttuen Mega-muodon Eosmoniksi. Mega-muodon Eosmon palauttaa Omegamonin takaisin Agumoniksi ja Gabumoniksi ja muut Valitut lapset saartavat heidät. Taichi löytää Hikarin pillin ja puhaltaa siihen, jolloin lapset palautuvat normaaleiksi. Oikeassa maailmassa myös Sora, jonka Digivice oli jo harmaantunut, kuulee myös ääneen ja toivoo ystäviensä voittavan taistelun.
Useimmat muista Valituista lapsista pidättelevät jäljellä olevia Eosmoneja, kunnes Taichi ja Yamato, joiden Digivicet ovat jo melkein menettämäisillään voimansa, saavat Agumonin ja Gabumonin kehittymään uusiin voimakkaimpiin muotoihinsa (Bond of Bravery ja Bond of Friendship). He tuhoavat viimeiset Eosmonit ja vakuuttavat Menoalle ihmisten voivan muuten vaikuttaa omaan elämäänsä, vaikka kumppanista erkaantuminen on väistämätöntä. Oikeassa maailmassa Kyotaro pidättää Menoan ja Valitut lapset heräävät koomasta, kun taas Taichi ja Yamato viettävät viimeiset hetket Agumonin ja Gabumonin kanssa ennen kuin nämä lopulta katoavat. Seuraavana keväänä Taichi ja Yamato ovat päättäneet jatkaa elämäänsä, mutta uskovat, että tavalla tai toisella he vielä tapaavat Agumonin ja Gabumonin. Lopputekstien aikana näytetään kuvia muiden Valittujen lasten vaiheista taistelun jälkeen ja Taichi saa valmiiksi oman opinnäytetyönsä, jonka aiheena on ihmisten ja digimonien yhteiselo.
Tuotanto
Projekti julkistettiin heinäkuussa 2018 Tokiossa ”Digimon Kanshasai 2018 -Special Meeting in Odaiba-” -nimisessä tapahtumassa, kaksi kuukautta Digimon Adventure tri. -elokuvasarjan päättymisen jälkeen ja sen kerrottiin juhlistavan Digimon-animesarjojen 20-vuotistaivalta. Tarinan paljastettiin sijoittuvan viisi vuotta Digimon Adventure tri.:n jälkeen. Katsuyoshi Nakatsurun ilmoitettiin palaavan hahmosuunnittelijaksi ja Kenji Watanaben digimonien ulkomuotojen suunnittelijaksi. Valittujen lasten uudet ulkomuodot paljastettiin Jump Festa '19 -tapahtumassa. Maaliskuussa paljastettiin, että elokuva saisi ensi-iltansa vuonna 2020 ja että Digimon Adventure tri.:stä tutut Valittujen lasten ja kumppanidigimonien ääninäyttelijät palaavat rooleihinsa. Elokuvan virallinen nimi ja ensimmäinen teaser-traileri paljastettiin heinäkuussa 2019. Samalla elokuvan viralliseksi nimeksi ilmoitettiin Digimon: Last Evolution Kizuna ja ensi-iltapäivämääräksi 21. helmikuuta 2020. Elokuvan ohjasi Tomohisa Taguchi, joka on ohjannut myös elokuvan Persona 3 The Movie #2: Midsummer Knight’s Dream sekä animesarjat Kino’s Journey ja Twin Star Exorcists, ja käsikirjoitti Akatsuki Yamatoya, joka on aiemmin käsikirjoittanut jaksoja Digimon Adventureen, Digimon Frontieriin ja Digimon Data Squadiin. Myöhemmin saman kuukauden aikana paljastettiin Daisuke Motomiyan, Ken Ichijoujin, Miyako Inouen ja Iori Hidan uudet ääninäyttelijät ja miltä hahmot tulevat näyttämään myös elokuvassa. Joulukuussa 2019 Mayu Matsuokan ja Daisuke Onon paljastettiin ääninäyttelevän aivan uusia hahmoja: Menoa Belluccia ja Kyotaro Imuraa.
Embolotherium
Embolotherium oli Brontotheriidae-heimoon kuulunut suku, joka eli eoseenikaudella. Sukuun kuuluvien eläinten säkäkorkeus oli noin 2,5 metriä. Sitä esiintyi Itä-Aasiassa. Sukuun kuuluneilla oli nokassa levymäinen sarvi, jota ne ehkä käyttivät taisteluissa reviirin puolustamiseksi. Embolotheriumin hampaat olivat sopeutuneet pehmeiden lehtien syömiseen. Eoseenikaudella Aasian ilmasto oli monin paikoin kosteampi kuin nykyisin, koska Himalaja ei ollut vielä kohonnut yhtä korkealle. Himalaja alkoi kohota eoseenikauden lopulla, jolloin myös ilmasto alkoi muuttua kuivemmaksi. Sen seurauksena kasvillisuus muuttui, ja kasvisyöjänä Embolotherium kuoli sukupuuttoon.
Quail-luokka
Quail-luokka oli Britannian kuninkaallisen laivaston torpedovenehävittäjäluokka. Jäljellä olevat luokan alukset luokiteltiin 30 solmun nelisavuhormisina lokakuussa 1913 B-luokkaan.
Ulkomaisten alusten kasvaneet nopeudet määrittivät torpedovenehävittäjille suuremman 30 solmun nopeuden tarpeen. Amiraliteetti teki uudet tilaukset 30 solmun nopeuden omaavista aluksista, mutta ne eivät kyenneet saavuttamaan vaadittua nopeutta huonoissa olosuhteissa.
Alusten voimanlähteenä olivat 6 300 hevosvoiman Normand-kattilat, joiden avulla ne saavuttivat vaaditun 30 solmun nopeuden. Niiden aseistuksen rungon muodostivat 12 naulan tykki ja torpedoputket.
Kontiopuiston koulu
Kontiopuiston koulu on Pieksämäen keskustaajaman itäosassa sijaitseva alakoulu (luokka-asteet 1–6).
Vuonna 2016 koulua kävi 321 oppilasta, ja Kontiopuiston koulu oli Pieksämäen suurin alakoulu.
Korinthia
Korinthia eli Korinthian alueyksikkö (Περιφερειακή ενότητα Κορινθίας, Perifereiakí enótita Korinthías) on yksi Kreikan alueyksiköistä. Se sijaitsee Peloponnesoksen alueella ja sen hallinnollinen keskus on Kórinthos. Alueyksikön pinta-ala on 2 290 neliökilometriä ja asukasluku 145 082 (vuonna 2011).
Korinthia sijaitsee Peloponnesoksen niemimaan koillisosassa. Siihen kuuluu myös suuri osa Korintin kannaksesta. Alueyksikön alue vastaa monin osin historiallista Korinthian maakuntaa ja antiikin Korinthiaa.
Kunnat
Alueyksikkö jakaantuu kuuteen kuntaan seuraavasti:
Antiikki
Korinthia on yksi Kreikan historiallisista maakunnista. Antiikin ajan Korinthian merkittävin kaupunki oli Korintti, joka oli alueen ainoa kaupunkivaltio, ja Korinthia vastasi sen hallussa ollutta aluetta. Korinthian toiseksi merkittävin kaupunki oli Tenea. Nykyisen alueyksikön länsiosa oli Sikyonin kaupunkivaltion aluetta eli Sikyoniaa.
Myöhempi historia
Nyky-Kreikan aiemmassa prefektuurijaossa Korinthia muodosti Korinthian prefektuurin (Νομός Κορινθίας, Nomós Korinthías). Nykyinen Korinthian alueyksikkö perustettiin vuoden 2011 alussa Kallikrates-suunnitelman myötä, ja se korvasi tuolloin lakkautetun prefektuurin.
Cocteau Twins
Cocteau Twins oli skottilainen alternative rock -yhtye, joka oli toiminnassa vuodesta 1979 vuoteen 1997.
Historia
Simple Mindsin julkaisemattomaksi jääneestä kappaleesta nimensä ottanut Cocteau Twins perustettiin Grangemouthissa Skotlannissa vuonna 1980. Yhtyeen perustajajäseniä olivat kitaristi Robin Guthrie ja basisti Will Heggie. Pian perustamisen jälkeen yhtyeeseen liittyi Guthrien tyttöystävä Elizabeth Fraser, jonka persoonallisesta äänen käytöstä tuli myöhemmin Cocteau Twinsin tavaramerkki. Heggie irtaantui yhtyeestä vuonna 1983, minkä jälkeen uudeksi basistiksi löydettiin Simon Raymonde. Yhtyeen suurimpina vaikuttajina voidaan pitää Joy Divisionia, The Birthday Partya, Sex Pistolsia ja Siouxsie & The Bansheesia.
Puolustushaara
Puolustushaara tarkoittaa ase- tai puolustusvoimien erikoistunutta osaa koko puolustuslaitoksen tasolla. Puolustushaaralla on itsenäinen valtakunnan tasoinen johto, joiden yläpuolella on yleensä yleisesikunta. Suomen puolustusvoimien puolustushaarat ovat maavoimat, merivoimat ja ilmavoimat. Suomessa yleisesikuntaa kutsutaan pääesikunnaksi.
Erityisesti suurissa maissa voi puolustushaaroja olla enemmänkin. Suurempi määrä voi johtua esimerkiksi siitä, että maalla on brittiläistyyppinen siirtoarmeija, mikä antaa nopealle toiminnalle erityispiirteitä. Tällaisia puolustushaaroja on muun muassa Yhdysvaltain merijalkaväki. Puolustukseen voi myös liittyä strategisia elementtejä, kuten strategisia ohjusydinaseita. Venäjällä strategiset ohjusjoukot olivat aiemmin oma puolustushaaransa. Yhdysvalloissa osa ilmavoimista erotettiin kuudenneksi puolustushaaraksi maavoimien, laivaston, ilmavoimien, merivoimien ja rannikkovartioston lisäksi avaruusjoukoiksi, avaruusvartioiksi.
Yhdysvalloissa rannikkovartiosto on itsenäinen puolustushaara, kun taas Suomessa merivartiosto on osa Rajavartiolaitosta. Rajavartiolaitos on sotilaallisesti järjestynyt, mutta sisäministeriön alainen organisaatio, eikä siten kuulu rauhan aikana puolustusvoimiin. Tämän vuoksi osan manner-Suomessa puolustusvoimille kuuluvista tehtävistä demilitarisoidun Ahvenanmaan autonomisen maakunnan alueella hoitaa Rajavartiolaitos.
Puolustushaarojen yhteistoimintaa koordinoi yhteinen pääesikunta, jonka johdossa ovat puolustushaaroja palvelevat yhteiset joukot ja laitokset (ns. JOINT-taso). Näitä erikoislaitoksia ovat Suomessa mm. Maanpuolustuskorkeakoulu ja Maavoimien materiaalilaitos.
JOINT-tason merkitys on korostumassa asevoimissa, kun jaetun tiedon ja yhteistoiminnan merkitys kasvaa verkostokeskeisen sodankäynnin mukana. Suomessa kehittämispyrkimys näkyy siinä, että maavoimille on muodostettu yleisesikunta Mikkeliin, jolloin maavoimat sai Pääesikunnasta riippumattoman oman esikuntansa merivoimien ja ilmavoimien tapaan. Tähän asti maavoimien yleisesikuntatoiminnot oli hoidettu Pääesikunnan maavoimaosastolla.
Ranskan kielestä peräisin oleva sana armeija tarkoittaa kaikkien puolustushaarojen yhdessä muodostamaa puolustusvoimaa. Anglosaksisissa maissa, missä oli historiallisesti merkittävät merivoimat kuitenkin kielenkäytössä armeijalla tarkoitetaan vain maavoimia tai muita maavoimien kaltaisia puolustushaaroja, mitkä eivät sisällä ainakaan merivoimia. Ilmavoimien asema eri maissa on erilainen. Joissain suurissa maissa voi olla useampia puolustushaaransa alaisia ilmavoimia, kuten maavoimien tai laivaston ilmavoimia.
Luettelo uudelleen nimetyistä kaupungeista
Tämä on luettelo kaupungeista, jotka ovat uudelleennimettyjä.
Norman Gimbel
Norman Gimbel (16. marraskuuta 1927 New York – 19. joulukuuta 2018 Montecino, Kalifornia ) oli yhdysvaltalainen sanoittaja. Hänen tunnetuimpia tekstejään ovat ”The Girl from Ipanema”, ”I Will Wait for You” ja ”Killing Me Softly”, josta hänet palkittiin Grammyllä.
Gimbel syntyi New Yorkin Brooklynissä ja opiskeli Baruch Collegessa ja Columbian yliopistossa. Hänen varhaisia hittejään olivat ”Ricochet Romance” (1953) ja ”Canadian Sunset” (1956). Säveltäjä Moose Charlapin kanssa hän teki kaksi Broadway-musikaalia: Whoop-Up ja The Conquering Hero.
Gimbel kirjoitti englanninkieliset sanat muun muassa suureen bossa nova -hittiin ”The Girl from Ipanema” ja alun perin Jacques Demyn ranskaksi sanoittamaan lauluun ”I Will Wait for You” eli teemaan elokuvasta Cherbourgin sateenvarjot. Gimbel työskenteli kymmenissä elokuvissa. Hänelle myönnettiin vuonna 1973 vuoden laulun Grammy-palkinto laulusta ”Killing Me Softly With His Song” (sävellys: Charles Fox, levytys: Roberta Flack). Vuonna 1979 hän sai parhaan laulun Oscar-palkinnon kappaleella ”It Goes Like It Goes” elokuvasta Norma Rae. Musiikin oli tehnyt David Shire. Gimbel otettiin mukaan Songwriters Hall of Fameen vuonna 1984.
Itsellinen
Itsellinen tarkoitti sääty-yhteiskunnan ajan Suomessa maaseudulla asunutta henkilöä, joka ei saanut elatustaan omasta maanviljelystään eikä ollut vakinaisesti kenenkään palveluksessa.
Pääansionsa itselliset saivat tekemällä muuta kuin maatöitä, esimerkiksi toimimalla käsityöläisinä. He asuivat vuokralla toisen omistamassa asunnossa ja maksoivat asumisestaan joko rahalla tai työnteolla. Itsellisillä saattoi olla myös omaa pientä viljelystä ja muutamia kotieläimiäkin.
Itselliset kuuluivat 1700-luvulla suomalaisessa maaseutuyhteisössä tilattomaan väestöön ja samalla yhteiskunnan alimpaan kerrokseen mäkitupalaisten ja palkollisten ohella. Tämänaikaisen länsisuomalaisen kylän rakenteessa itsellisten mökit sijaitsivat kylän laitamilla, kun taas vauraamman väen asutus muodosti kylän ytimen.
Itsellinen fiktiossa
Kirjallisuudessa itsellisiä esiintyy jonkin verran; eräät tunnetuimmat ovat Artturi Järviluoman näytelmän Pohjalaisia itselliset Kaisa ja Salttu, jotka ovat tarinan tärkeitä sivuhenkilöitä.
Chester Bowles
Chester Bliss Bowles (5. huhtikuuta 1901 Springfield, Massachusetts – 25. toukokuuta 1986 Essex, Connecticut) oli yhdysvaltalainen liberaalidemokraattinen poliitikko ja diplomaatti. Hänet tunnetaan myös Benton & Bowles -mainostoimiston toisena perustajana.
Elämä ja ura
Bowles kävi Choate School -nimistä yksityistä sisäoppilaitoskoulua Connecticutin osavaltion Wallingfordissa ja suoritti sitten bachelor-tutkinnon Yalen yliopiston Sheffield Scientific Schoolissa 1924. Hän työskenteli vuoden verran lehtitoimittajana kunnes siirtyi copywriteriksi mainosalalle ja perusti vuonna 1929 Benton & Bowles -mainostoimiston (nyk. D’Arcy Masius Benton & Bowles) yhdessä William Bentonin kanssa, josta tuli sittemmin senaattori. 1930-luvun lamasta huolimatta mainostoimisto menestyi erinomaisesti, ja Bowles vetäytyi sen hallituksen puheenjohtajaksi 1936 kunnes luopui toimiston osakkuudesta 1941.
Toisen maailmansodan aikana Bowles pyrki laivaston palvelukseen, mutta kuulovaurio esti aikeet. Sen sijaan hän pääsi Connecticutin osavaltion sodanaikaiseen säännöstelytoimistoon, jossa eteni hintasäännöstelyn johtajaksi. Tämän ansiosta presidentti Franklin Delano Roosevelt nimitti Bowlesin 1943 säännöstelytoiminnan liittovaltiotason tehtäviin.
Sodan jälkeen vuonna 1946 Bowlesista tuli talouden tasapainottamisviraston johtaja. Samoihin aikoihin hän pyrki Connecticutin kuvernööriksi, muttei onnistunut. Vuonna 1946 Bowles oli myös mukana Yhdysvaltojen valtuuskunnassa kaikkien aikojen ensimmäisessä Unesco-konferenssissa Pariisissa. Vuosina 1947–1948 hän toimi YK:n pääsihteeri Trygve Lien erikoisavustajana ja vuosina 1948–1951 vasta perustetulle Unicefille varoja keräävän United Nations Appeal for Children -kampanjan kansainvälisenä puheenjohtajana.
Nikita Muravjov
thumb|150px|Nikita Muravjov. [[Pjotr Sokolov (muotokuvamaalari)|Pjotr Sokolovin muotokuva vuodelta 1824.]] Nikita Mihailovitš Muravjov (30. heinäkuuta (J: 19. heinäkuuta) 1796 Moskova – 10. toukokuuta (J: 28. huhtikuuta) 1843 nykyisen Irkutskin alueen Irkutskin piirin Urikin kylä) oli venäläinen upseeri ja dekabristi.
Chester Bowles
Elämä ja ura
Chester Bowles pääsi Connecticut kuvernööriksi 1948, mutta ei tullut valituksi uudelleen 1950 muun muassa liian liberaalien näkemystensä vuoksi. Presidentti Harry S. Truman nimitti Bowlesin suurlähettilääksi Intiaan ja Nepaliin vuosiksi 1951–1953, minkä jälkeen hänet valittiin Yhdysvaltain edustajainhuoneen jäseneksi vuosiksi 1959–1960. Hän pyrki useita kertoja tuloksetta demokraattien senaattoriehdokkaaksi.
Nikita Muravjov
Nikita Muravjov opiskeli Moskovan yliopistossa. Vuodesta 1813 lähtien hän palveli armeijassa, osallistui taisteluihin Dresdenin ja Leipzigin lähellä ja asui myöhemmin Pariisissa. Muravjov oli yksi dekabristien Sojuz spasenija ja Sojuz blagodenstvija -järjestöjen perustajista ja kuului pohjoisen dekabristiseuran johtoon. Hän kannatti tasavaltalaista valtiojärjestystä ja laati ehdotuksen Venäjän perustuslaiksi.
Roy Turk
Roy Turk (20. syyskuuta 1892 New York, New York – 30. marraskuuta 1934 Hollywood, Kalifornia) oli yhdysvaltalainen lauluntekijä. Hän opiskeli City Collegessa ja palveli ensimmäisessä maailmansodassa Yhdysvaltain laivastossa. Sodan jälkeen hän alkoi kirjoittaa sanoituksia vaudeville-esiintyjille, kuten Rock & White, Nora Bayes ja Sophie Tucker. Hän toimi sitten vakituisena sanoittajana Tin Pan Alleyn kustantajille, ja myöhemmin hän siirtyi Hollywoodiin kirjoittamaan elokuvia varten.
Nikita Muravjov
Dekabristikapinan aikana Muravjov oli maaseudulla, mutta joutui pian vangituksi ja suljetuksi Pietari-Paavalin linnoitukseen. Hän sai kuolemantuomion, joka muutettiin 20 vuoden pakkotyörangaistukseksi. Hän oli rangaistusvankina Nertšinskin kaivoksilla ja vuodesta 1835 lähtien karkotettuna Irkutskin läänissä.
Roy Turk
Turk teki yhteistyötä muiden muassa Harry Akstin, George Meyerin, Charles Tobiasin, Arthur Johnstonin, Maceo Pinkardin ja J. Russel Robinsonin kanssa. Vuosina 1928–1933 hän teki erityisen läheistä yhteistyötä Fred E. Ahlertin kanssa; hänen luultavasti tunnetuin laulunsa, "Mean To Me", kirjoitettiin vuonna 1928 Fred Ahlertin musiikkiin, ja siitä on sittemmin tullut jazzstandardi, jonka on levyttänyt esimerkiksi Billie Holliday. Muihin Turkin lauluihin kuuluu esimerkiksi "Are You Lonesome Tonight?" (Lou Handmanin kanssa, 1927), josta tuli hitti Elvis Presleyn esittämänä.
Turk kuului American Society of Composers, Authors and Publishersiin, ja hänet otettiin Songwriters Hall of Fameen vuonna 1970.
Chester Bowles
Elämä ja ura
Senaattori John F. Kennedy nimitti Bowlesin 1960 ulkopoliittiseksi avustajakseen ja alivaltiosihteeriksi (Under Secretary of State) 1961, mutta hänet korvasi pian George Ball suuressa tehtävien kierrätyksessä, joka tuli tunnetuksi nimellä kiitospäivän verilöyly. Joulukuussa 1961 Bowles nimitettiin presidentin erityisavustajaksi Afrikan, Aasian ja Latinalaisen Amerikan kysymyksissä. Vuonna 1963 Bowles lähetettiin jälleen suurlähettilääksi Intiaan, jossa palveli läpi Kennedyn ja Lyndon B. Johnsonin presidenttikausien. Hän kehitti erinomaiset suhteet Intian ensimmäiseen pääministeriin Jawaharlal Nehruun. Maaliskuussa 1967 hänen lähetystöstään haki poliittista turvapaikkaa Josef Stalinin ainoa tytär, kirjailija Svetlana Allilujeva. Turvapaikka myönnettiin ja Bowles järjesti Allilujevan Intiasta nopeasti edelleen Sveitsiin.
Bowles sai kaksi lasta ensimmäisestä ja kolme lasta toisesta avioliitostaan. Hänen vanhin tyttärensä Sally Bowles (1938–2011) jatkoi isänsä jalanjäljissä julkisen sektorin tehtävissä. Pojista Chester Bowles Jr. on arkkitehti ja Samuel Bowles tunnettu ekonomisti.
Yrjö Halme
Yrjö Rafael Halme (sukunimi vuoteen 1905 Eliasson; 22. huhtikuuta 1894 Helsinki – 20. toukokuuta 1978 Kangasala) oli suomalainen toimittaja ja kirjailija. Halme käytti myös nimimerkkejä Iso-Karhu ja Uppercut ja julkaisi seikkailukertomuksia salanimillä Jaakko Riutta ja Lauri Virta.
Halme työskenteli aluksi kustannustoimittajana kustannusliike Otavassa ja myöhemmin hän johti kustannusliike Ilmarista. Halme oli tunnettu myös urheilutoimittajana ja hän julkaisi omalla nimellään useita urheiluaiheisia teoksia. Hän toimitti Urheilukalenteria sisällissodassa teloitetun veljensä Juho Halmeen jälkeen vuosina 1919–1940 ja Keilaaja-lehteä vuosina 1939–1969. Hän oli Urheilutoimittajain kerhon perustajajäsen sekä Helsingin Kisa-Veikkojen puheenjohtaja vuonna 1947 ja pitkäaikainen sihteeri. Keilailussa hän osallistui vuoden 1936 MM-kilpailuihin.
Teoksia
Salanimellä Jaakko Riutta:
Salanimellä Lauri Virta:
Nimimerkillä Uppercut:
HMS Starwort (K20)
HMS Starwort (viirinumero K20) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa.
Valmistus
Alus tilattiin 21. syyskuuta 1939 Glasgow'sta A. & J. Inglisiltä, missä köli laskettiin 11. kesäkuuta 1940. Alus laskettiin vesille 12. helmikuuta 1941 ja valmistui 26. huhtikuuta.
Palvelus
Alus myytiin 1948. Uusi omistaja nimesi sen Southern Broomiksi.
Jokapaikan Viljo
Jokapaikan Viljo on vuonna 1985 julkaistu albumi, jossa esiintyivät Heikki Kinnunen, Leo Lastumäki ja muut Älywapaat palokuntalaiset, kuten muun muassa Titta Jokinen. Albumi julkaistiin C-kasettina. Levyn kappaleet "Jokapaikan Viljo" ja "Ahaa-Tango" julkaistiin erikseen vinyylisinglenä.
Albumilla olevat kappaleet ovat lauluja, jotka on esitetty viihdesarjassa ÄWPK – Älywapaa palokunta. Kappaleiden välissä on Heikki Kinnusen ja Leo Lastumäen esittämiä speakeja, jotka liittyvät sarjan Viljo-hahmoon.
Kappaleet on säveltänyt Aarno Raninen ja sanoittanut Pertti Reponen.
Fellipe Bertoldo
Fellipe Bertoldo (s. 5. tammikuuta 1991 São Paulo) on itätimorilainen jalkapalloilija.
Jalkapallomaajoukkue
Bertoldo debytoi Itä-Timorin maajoukkueessa 2014. Hän on pelannut viisi maaottelua ja tehnyt niissä yhden maalin.